Drop Inn

Andreas S Jensen & Grev Lyhne
2023-04-07 16:30 UTC | Drop inn, Kompagnistræde 34, Copenhagen, 1208, Denmark
Entré: Free
Andreas S Jensen & Grev Lyhne
Andreas S Jensen er en dansk singer/songwriter/producer med fast base i Storbritannien i over 20 år. Andreas’ solo debut album “Disturbed”, blev stærkt supportet af blandt andre BBC’s Tom Robinson (2-4-6-8- Motorway!) og Alex
Nyborg Madsen på DR, mens BT gav 6 stjerner.
Hvor “Disturbed” fokuserede på indie rock (med sidespring til andre stilarter)
er Andreas’ nyeere udgivelser mere akustiske og roots-baserede. Singlen
Ordinary People, en duet med banjospiller/sangerinden Sine Bach Rüttel,ligger i lige linje med Love & War’s country-folk-rock, og der er planlagt flere
single-udgivelser, kulminerende i albummet “Keep Sane” der udgives i foråret
2023.
Her er der et par smagsprøver fra albummet.
Love & War (video)
Ordinary People (video)
Andreas live solo (videoer)
BAGGRUND:
Med en bagrund som bassisten Drezz i børnerockbandet Parkering Forbudt,
et par år med Simcess og senere som frontmand og sangskriver i A
Wonderful Garden, plus en producerkarriere der har set ham vinde det
engelske melodi Grandprix, hitte stort med amerikanske superstar Dj Armand
Van Helden, producere Caribiske stjerner som Kevin Lyttle og Vybez Kartel,
samt som guitarist/vocalist/bassist at have turneret i over 50 lande blandt
andet med britiske Dub Pistols, må Andreas siges at være en erfaren og
musikalsk meget alsidig mand.
Siden Andreas i 2019 flyttede til den enegelske kunstnerby Ramsgate, har
han formået at opbygge et netværk af spillesteder hvor han er velkendt,
afholdt og hvor han jævnligt optræder. Det sidste år har feks set ham spille
over 30 jobs og antallet er hastigt opadgående. Andreas optræder med
trommeslager, spåmand og Christianias Officielle “Nar” Grev Lyhne (Stig
Møller & Peter Ingemann, Parkering Forbudt, Oh Sticky o.m.a.).

DIZZY-LIKE
2023-04-07 22:30
Dizzy-Like er en super-ambitiøs powertrio med udødelig kærlighed til Dizzy Mizz Lizzy’s sprudlende, komplicerede og dybt musikalske kompositioner.
Dizzy-Like elsker at nørde numrene helt i bund, i jagten på at ramme den helt rigtige Dizzy-lyd – og det
lykkes i allerhøjeste grad. Det gælder instrumentalt såvel som vokalt.
Derfor er det heller ikke ramt helt ved siden af at sige, at Dizzy-Like er et meget stærkt bud på ”DK’s bedste
Dizzy Mizz Lizzy-Tribute”.
Lægger man sit fokus på alt det der ligger rundt omkring musikken, vil den erfarne Dizzy-fan nok opleve
Dizzy-Like mere ekstrovert, da musikken leveres med et stort glimt i øjet og en del flere kække bemærkninger, men det bliver aldrig ”gak & gøgl” på bekostning af musikken.
Glæd dig!
En koncert med Dizzy-Like er en rendyrket hyldest til Danmarks rocknavn nummer 1.
”One guitar, a bass and a drummer. That’s really all it takes..!”

Dizzy-Like:
Robert Schimmel – Drums
Rune Pedersen – Bass & Backing
Torben Jørgensen – Guitar & Vocal

Ole og De Navnløse
2023-04-08 10:30 - 22:30
Entré: DKK 70,- Dørsalg

Ole & De Navnløse har med to EP´er og en single bag sig, på ganske hurtig tid markeret sig overordentligt positivt på den Københavnske rockscene. De spiller melodiske rocksange med en udpræget hang til krystalklare omkvæd, og har altid en fed fest kørende på scenen mellem dem og deres hastigt voksende publikum. Stilen lægger sig et sted imellem Gasolin og tidlig Magtens Korridorer. Selv ynder de at kalde sig for lyden af Vesterbro, før det blev hipster mondænt.
BT skrev om Ole & De Navnløse:
Ultra charmerende rockmusik, med ligefremme tekster, afslappet attitude og så melodier, der har en tendens til at sidde fast i øret. En blanding af Dan Turèll, Kim Larsen & Starfuckers, Lou Reed og måske lidt Sods før de blev til Sort Sol.

Throwback 90's
2023-04-09 22:00
Entré: DKK 100,- only doorsale
THROWBACK 90’s

Britpop, rock og grunge var på toppen af hitlisterne op igennem 90’erne – det stærkeste musikalske årti nogensinde!

Man kan både danse og skråle med på Oasis, Blur, Suede, Red Hot Chili Peppers, U2, Lenny Kravitz, GreenDay og en lang række one-hit-wonders.

THROWBACK 90’s er din garanti for en fest med uforglemmelige hits fra 90’erne.

Publikum kan forvente et energisk og velspillende festband. Med en bundsolid, erfaren og nøje udvalgt skare af håndplukkede musikere, der voksede op i årtiet, er den helt rigtige 90’er stemning og underholdning garanteret. For bandet leverer hele pakken med delikat lyd, heftig energi og gennemsyret musikalitet – du skal blot sørge for at finde 90’ernes dansesko frem fra gemmerne.

Jamnight v/ Kristian Hybel
2023-04-12 21:00
JAM Night er for alle, som er friske på at optræde. Der er et husband hver uge, og vi starter kl. 21.00 – Kom og spil med.
Jam Night is for everyone, who is ready to perform. We have a house band, who will play the first set and after that, you can go to the Jam host and sign you up to play;-)

Upcoming - Camilla Kramer
2023-04-13 20:00
Entré: Free
Upcoming – Camilla Kramer
Debutalbum på gaden fra upcoming kunstner Camilla Kramer, d. 16. marts 2023.
Med iørefaldende melodier og stærke tekster bliver publikum ført ind i et melankolsk poppet univers
med et lækkert rocktwist. Sangene kredser om de mørkeste afkroge i livet, og er historier om smerte
og flugt, men også fortællinger om styrke og håb. Med en fortid præget af angst, depression, selvskade
og indlæggelser, deler Camilla sine inderste tanker og oplevelser og håber, at de kan være med til at
inspirere og hjælpe andre.

Et møde med den amerikanske verdensstjerne, Beth Hart, blev for alvor startskuddet til jagten på
drømmen. Camilla har altid vaklet i troen på sig selv. Det gjorde Beth Hart ikke. De to udviklede et
helt specielt bånd, og Beth Hart er sidenhen både blevet en værdsat veninde, mentor og
sparringspartner. Debutalbummet er da også dedikeret til Beth. Camilla har tidligere varmet op for
Beth Hart i Amager Bio, og håbet er, at Camilla igen skal varme op for Beth på en større tour til
efteråret 2023.

Albummet er indspillet i Medley Studios i København i samarbejde med musiker og producer Lars
Rahbek Andresen, og Peter Kvist Christiansen, guitarist og co-writer, samt nogle af Danmarks bedste
musikere. Heriblandt Thomas Duus (Love Shop), Jesper Haugaard (Kim Larsen & Kjukken), Knud
Møller (Johnny Madsen Band), Søren Andersen (Electric Guitars), Morten Lundsgaard (BAAL) og
Lars Rahbek Andresen (Chasing Grace).
Alle sange er produceret og mixet af Lars Rahbek Andresen.
Pressefotos: Kenneth Kjær Jørgensen.

Se og lyt til Camilla Kramer her:
www.camillakramer.com
www.facebook.com/camillakramermusic
https://www.instagram.com/camilla_kramer_music/

Upcoming - Maya's Call
2023-04-13 21:15
Entré: Free Entry

Maya’s Call er et ungt moderne rock band, med deres doc martens solidt plantet i 90’erne.
Bandet består af 5 unge gutter som lever for musikken, og det er man ikke et sekund i tvivl om når de først indtager scenen.
Drengene slog deres første toner an nede på sydfyn, på Ollerup Efterskole, hvor de først mødte hinanden, og meget hurtigt fandt en fælles kærlighed til bands som Pearl Jam, Pink Floyd, Radiohead og slowdive Osv…
De er som band ikke bange for at eksperimentere, og det kan nemt høres i musikken, som indebærer alt fra råt inyourfaceguitar, til de smukkeste lydlandskaber.
Tekstuniverset er et direkte billede på hvad det betyder at være menneske i den verden som vi lever i.
Glæd jer til et brag af en koncert når Maya’s Call indtager scenen.

Feel Good Friday - Line Elmer & The Wisemen
2023-04-14 16:30
Entré: Free

Line Elmer & The Wisemen er en erfaren UK/DK poptrio med en musikhistorik i adskillige
spillejobs på både nationale og internationale scener.
Deres årelange sammenhold giver trioen en fortrolighed med hinanden både personligt og
musikalsk, som afspejler sig i deres musikalske performance.
Trioen er kendt for sine velsammensatte setlister med et repertoire, der sætter stemningen
for hyggelige timer i behagelige toner af kunstnere som Jada, Norah Jones, Adele, Alicia
Keys, John Mayor, Sanne Salomonsen, Amy Winehouse samt mange flere.
Trioens passion og hensigt er at sætte følelser i spil for publikum og lade sanserne stimulere
af musikken.
Forbered dig på at føle dig godt tilpas, underholdt og opløftet i trioens selskab!
Vokal: Line Elmer
Guitar: Morten Lunau
Keys & kor: Phill Lewis

Groove Supply
2023-04-14 22:30
Entré: 100,- Dørsalg/doorsale only
Den labreste funkmusik lige til dansegulvet!
Groove Supply fyrer den af med den rette blanding af svedige beats, funky blæs og lækker vokal til lige dele funk og soul. Når vi spiller, bliver der danset, shaket og skrålet med til alle de gode gamle og nye afunky hits.
Groove Supply blev samlet i 2012 som et hjertebarn for en flok professionelle musikere med en stor forkærlighed for funky grooves og har siden serveret laber og dansabel funk.
Numre af Prince, Chaka Khan og Rufus, Stevie Wonder, Beyonce, Michael Jackson og Average White band bliver leveret med musikalsk overskud og en smittende spilleglæde, og gør det umuligt ikke at bevæge sig.
Groove Supply gør en dyd ud af at sætte den musikalske barre højt og give publikum en forrygende oplevelse og fyre op under enhver fest.
Band info:
Anja Roar – vokal
Thøger Bak Wessel – trommer
Lars Agerskov – bas
Mikkel Handberg – keys
Andre Ekstrand – guitar
Carsten Weber Kock – sax

Riding with The Kings
2023-04-15 22:30
Entré: DKK 80,- Doorsale only
“Riding with the Kings er et spændende nyt bluesrockband, der spiller deres egne, opdaterede versioner af udødelige sange fra kunstnere som Clapton, Hendrix og ZZ Top.
Den lidt utraditionelle frontmand for bandet, sanger og trommeslager Kristian Bruun-Rasmussen, er med bandets 2 guitarister Søren Rasmussen og Jan Hansen, garanti for masser af lækker tråd og melodisk rock og blues fra dengang, der var rigtig musik til.
På bas er det René Petersen, der lægger en god, solid bund, og med dette velspillende band, er der garanti for en god aften i selskab med sange fra legender som BB. King, Eric Clapton, Jimi Hendrix, The Beatles, Joe Bonamassa, Steppenwolf, Stevie Ray Vaughan, ZZ Top, Lenny Krawitz og mange andre.”

René Gummer Acoustic
2023-04-17 20:00
Entré – Gratis
René Gummer er en af de mest rutinerede og alsidige guitarister i landet. Med inspiration hentet så forskellige steder som Chet Atkins og Malcolm Youngs guitarspil, sætter René en ære i at gøre fortolkning til en kunst.
René har blandt andet været kapelmester for Michael Carøe, udgivet ni albums i eget navn og medvirket i utallige tv- og radioprogrammer. Ved siden af musikken har René været vært på P4, lavet programmer om musik fra USAs sydstater til P1 og arrangerer og guider desuden rejser til USAs sydstater. Desuden arbejder René som USA-korrespondent for Weekendavisen, og turnerer samtidig flittigt både i Danmark og USA

Jamnight v/ Kasper Lund
2023-04-19 21:00

Upcoming - STRY
2023-04-20 20:00
Entré: Free
STRY arbejder igen med Nørlund
I orkesteret STRY samler vi nu igen vores arbejde og er på vej med endnu en EP i samarbejder med Nikolaj Nørlund. På udgivelsen Four Summers fra 2021 kredsede vi om den akustiske lyd med rå blæsere i pop-folk-sange. På den kommende udgivelse går vi mere i den rockede retning og nu med Nørlund som producer. Det er stadig singer-song-writer-traditionen, der er i centrum, men konstant i nye lyd-klæder. Teksterne åbner sig mere og mere mod det positive, men med det dobbelte lag af alvor som holdepunkt.
STRY er med andre ord både aktuel og på vej.
—
Biography – STRY
Copenhagen based STRY is an experimenting folk pop band with simple but teasing songs. The goal is to let the music and the sound speak for itself.
In concert and in studio STRY features vibraphone, bass, drums, acoustic guitar and vocal – a setting made to mix the traditions from jazz, pop and world with other genres. STRY will always use the acoustics as an additional band member. The instruments, the sound, the tunes will blend in a playful mix.
STRY is Anders Toft Larsen – drums / Mathias Wedeken – bass / Christian Achton Friis – vocals / guitar.

Feel Good Friday - Anders Grantis
2023-04-21 16:30
Entré: Free
Feel Good Friday med Anders Grantis

Sangskriver skifter sprog.
Den danske sangskriver Anders Gantriis har skiftet sprog og udgiver nu musik på modersproget
dansk. Anders har 5 udgivelser bag sig, og de 3 første udgivelser var på engelsk. Nu har Gantriis
valgt at skrive hans sange på dansk og det er bestemt ikke et dumt valg, for der er blevet taget
rigtig godt imod hans danske tekster.
Anders Gantriis har tidlige haft succes med sine udgivelser, og har haft numre i rotation på b.la P5
men også P4, radio Alfa og en hel del mindre stationer har taget godt imod tidligere udgivelser.
Den gode melodi.
Det der efterhånden kendetegner sangskrivningen og numrene fra Gantriis er den gode melodi i
centrum, samt emner som de fleste kan forholde sig til. Alle numre fra Anders Gantriis er skrevet
med udgangspunkt i hans eget liv, samt det der foregår omkring ham. Teksterne får en dejlig
melodi og dette danner ramerne for en hyggelig og inspirerende koncertoplevelse.
Mange Koncerter i 2020 , 2021 og 2022
Anders Gantriis har trods en del aflysninger grundet corrona, spillet i hele landet de seneste år.
Det er blevet til mindre koncerter og uden orkesteret bag, men derimod meget intime koncerter
hvor kun Anders og hans Gibson Guitar har været at se på scenen. og der er kun stor stor ros fra
arrangører og publikum, for Anders’ nærvær, små historier og gode melodier.
Gantriis forstår at ramme en nerve i hans musik, der fanger publikum og med hans nærværende
og meget ærlige historier, giver Gantriis meget af sig selv når han går på scenen. Det kan mærkes
helt ind i sjælen, og de små historier gør det meget nemmere at forstå de gode sangtekster.

Highway One
2023-04-21 22:30
Entré: DKK 100,- Doorsale only

Highway One
Foto: Brian Baden
I kølvandet på det nu nedlagte Highway Jam, fortsætter Tommy og Jonas
med konceptet det gode guitar heavyrock fra 70’erne og de tidlige 80’ere.
Oplev de fede numre fra bl.a. AC/DC, Deep Purple, Whitesnake, Thin Lizzy,
Status Quo etc. fremført af passionerede musikere for denne genre.
Med sig på trommer har de indlemmet Martin P., som bl.a. spiller med
Moonchild – Iron Maiden Jam, og fra tidligere bands som Spitanger og
ReBound Rubies.
På sanger fronten er der et rent luksus dilemma. Ditlev Ulriksen(Shotgun
Revolution, Innocent Blood osv) og Dagfinn Joensen(Fate, Black Sabbath
Jam og Scorpions Jam),. Desværre kan ikke de være der samtidig. Men de er
begge garant for kvalitet.
Ved større scene jobs vil bandet trække hammond orgel vildbassen Anders
Haahr fra Freddy and the phantoms med. Anders fyrer den af, så selv Jon
Lord lytter med.
Konceptet er klart. Band bestående af Jonas, Tommy og Martin samt en af de
ovenstående dygtige sangere. Hård rock, hårdtslående trommeslager,
gyngende basgange, virtuose guitarsoloer fra Jonas Larsen.
Mine damer og herrer. Rock som rock skal spilles : Highway One
Leadguitar : Jonas Larsen
Bass : Tommy Larsen
Drums : Martin Petersson
Guest vocals : Ditlev Ulriksen og Dagfinn Joensen
Guest hammond organ : Anders Haahr

Jiggs Whigham Trio (Jazz)
2023-04-22 17:00
Entré: DKK 100,- Dørsalg/ Door sale
Oplev dem igen – en succes, der blev til et album:
Jiggs Whigham Trio
Jiggs Whigham : Trombone
Pelle von Bülow : Guitar
Matthias Petri : Bas
I oktober ’21 gæstede Basunisten Jiggs Whigham Danmark.
Det blev til 12 intense dage med fuldt program. Jiggs, Pelle og Matthias
spillede en række koncerter rundt i landet og sluttede af med to dage i
studiet.
Det er blevet til en fantastisk CD som udgives på Storyville til
november.

Joanita Zachariassen
2023-04-22 22:30
Entré: DKK 80,- kun dørsalg
Når Joanita Zachariassen er i huset, så er der fest, men også en musikalsk oplevelse .
Joanita er Danmarks dronning af Afro Pop
Joanita kommer oprindeligt fra Uganda.
Men har sin bopæl og base i København
Joanita skriver og komponerer sine sange selv. Det er Afro /Pop med et tvist af soul/rtm’b . Hendes tekster er engelsk og en blanding af Engelsk og Ugandisk
Joanita har en fantastisk og international stemme som fanger sit publikum . Du bliver draget ind i hendes univers og bare nyder sangen og musikken og rytmerne .
Gå ikke glip af denne aften med Joanita og Band på Drop Inn d 22/4- 2023

Musik Quiz
2023-04-24 19:00
Entre: 60 kr person,
Så er musikquizzen tilbage på Drop Inn.
Efter flere års pause er det endelig blevet tid til, at den månedlige Quizz vender tilbage. Endda i en ny veludhvilet og opstrammet form.
Quizzen vil stadig være den eneste i København, der har livemusik til spørgsmålene, og tidligere tiders populære publikumsfavoritter som månedens raket, tænkevand og Grethes sang vil naturligvis dukke op i ny op næ.
Men med en ny vært vil der også komme friskere spørgsmål, ligesom præmierne har fået en opgradering.
Reglerne er simple: Du skal samle et hold på maksimalt fem deltagere og huske, at der skal bestilles bord i forvejen. Kom i god tid.
Entre: 60 kr person, som købes på dagen. Max 5 personer per hold.

Jamnight v/ Bonnie Denise
2023-04-26 21:00

Upcoming - NAR
2023-04-27 20:00
NAR er mødet mellem de to københavnske musikere og sangskrivere Karl og Frederik.
Projektet blev startet i 2018 og har siden frembragt en Ep og et livealbum, samt mange koncerter på blandt andet Gimle i Roskilde og Basement i København.
NAR’s lyd er blevet beskrevet som international og navne som Bowie, Nick Cave og MEW er blevet nævnt i diverse medier. NAR er Karls store instrumentale verden som møder Frederiks dybfølte vokal og interessante tekst univers. Lyden er insisterende, teatralsk og spænder fra storladne stadium rock sekvenser, til intime ballade elementer med akustisk guitar og flerstemmigt kor.
På scenen har NAR optrådt i konstellationer på op til 7 musikere og helt ned til 2. De er et projekt og band der ikke er bange for at eksperimentere med deres musik såvel
som deres live-optrædener.

Upcoming - COPPA
2023-04-27 21:15
Entré: Free
COPPA, et band opstået i Helsingør og København. Deres vision er at genskabe en ældre lyd med et moderne touch. Alle i bandet er primært jazz- og funk musikere, men de udforsker og eksperimenterer med forskellige musik kombinationer. Det resulterer i, at flere genre bliver blandet sammen, og dermed skaber en unik lyd. COPPAs lyd.
COPPA har i øjeblikket selv udgivet fire sange, mens flere er undervejs og vil blive udgivet i nærmeste fremtid. Deres drøm er at sprede vores musik i Danmark og internationalt. Musikken tiltrækker og henvender sig til de yngre samt de mere modne generationer.

Bandet består af Villads Søderblom (Bas), Anton (Klaver), Tim Frost (Trommer), Marc Chain (Guitar), Sikander Sørensen (Saxofon) og Amalie Coppa (Vokal).

Feel Good Friday - Chris Tanner / Mads Søndergaard
2023-04-28 16:30
Free Entry

Chris Tanner – clarinet/vocals
Mads Søndergaard – piano

Chris and Mads have played together for over 13 years. Playing a mixture of traditional and classic swing from Fats Waller to Sidney Bechet. Perfect to get your weekend started.

ZZ Top Jam
2023-04-28 22:30
Entré: 100,-

ZZ TOP JAM fortsætter med sine Zuveræne, Zveddampende, Zwingende blues, boogie og rock’n’roll fester fremadrettet. Hvor mantraet fortsat er ”Hotter than a Texas Barbecue”.
Et band så dedikerede til de hårdtarbejdende og –spillende havenisser fra Houston, at de efterhånden er blevet det tætteste på at spille Texas trioens musik uden decideret at VÆRE dem. (Selv efter Dusty’s tragiske bortgang)
Og det er vel at mærke på trods af at ZZ TOP JAM vovemodigt giver ZZ zangskatten et tvist af egen fortolkning og således ikke blot blindt bombarderer befolkningen med carbonkopier af originaludgaverne.
Men det er attitude, det handler om, og ZZ TOP JAM ”kan det hele og meget mere” for nu at parafrasere en gammel sang. The Reverend Billy Gibbons ville nikke tilfreds.
Det burde efterhånden stå klart for enhver, der har oplevet ZZTJ og den autoritet, det engagement, den energi, den hengivenhed og – ikke mindst – spilleglæde, bandet hylder forlægget med. Hvilket også har resulteret i, at de blandt mange bliver kaldt for Europas bedste ZZ Top coverband.
Uanset hvad fanden de selvbestaltede meningsdannere så ellers siger. Når d’herrer Søren Madsen (vokal), David Kampmann (guitar), Vit Musil (bas) og Michael Hansen (trommer) – alle fire musikere med mange års erfaring – entrer scenen er det med det erklærede mål at give dig, dig og ikke mindst DIG en uforglemmelig oplevelse. En svedig, sej og swingende fest af format via en lang række klassikere fra forlæggets telefonbogs-tykke bagkatalog.
Spillet af kærlighed, nødvendighed og – nå ja – trangen til at bevise at selv en råkold torsdag i Danmark sagtens kan konverteres til en rockoplevelse ”Hotter than a Texas Barbecue.”
”The joint was jumpin’ like a cat on hot tin,
Lord, I thought the floor was gonna give in. . .”
Som manden sagde. (ZZ Top, “Beerdrinkers And Hellraisers”)

Sylvester Larsen
2023-04-29 19:30
Entré: DKK 70,- Dørsalg/Door sale
Sylvester Larsen- “The End of Dancing” 10-års jubilæum.
I 2012 flyttede Sylvester med sin familie til Berlin på jagt efter ny inspiration, og her i det
gamle øst-Berlin åbenbarede en groovy soul-funk lyd sig.
Tilfældet ville, at han kort efter stødte ind i bassist og korsanger Jon Pold (Synergy, Bellami) og
de fortsatte arbejdet med de rå og upolerede sange.
Trommeslager Kenni Andy (Baal, Mike Tramp) fuldendte trioen og de gik sammen med
producer Johnny Stage, (Sort Sol, Martin Hall, The Storm, m.fl.) igang med indspilningerne.
I 2013 udkom The End of Dancing, hvilket kastede tre radiosingler af sig; en tour i Danmark,
Tyskland og USA af sig.
Ikke mindst tre koncerter i Harlem viste sig at være en ilddåb for den danske soul-funk trio.
Meget vand er løbet gennem åen, men på albummets 10-års jubilæum har trioen besluttet at
spille en håndfuld koncerter, hvor energien og funken bliver holdt i live.
Disse tre erfarne herrer bringer Sylvesters unikke blanding af pop, soul og funk ud på få
udvalgte spillesteder i 2023.

Hør singlerne fra “The end of Dancing” her:
https://www.youtube.com/watch?v=-5agQliMB4k

https://www.youtube.com/watch?v=Bj57_x6fmKw
De skyldige:
Sylvester Larsen: Keyboard & lead vocal
Kenni Andy: Trommer & kor
Jon Pold: Elbas & kor

Stig Møller og Peter Ingemann Band
2023-05-01 20:00
Entré 100,- på linket herunder eller i døren på dagen.
https://www.place2book.com/da/sw2/sales/37cnhepf99
Stig Møller og Peter Ingemann Band
Startede som folkesanger i 1960. I København var Las Vegas scenen, men Stig rejste også rundt i Europa.
I slutningen af 60’er var Stig med til at danne STEPPEULVENE, og senere igennem 1970 var Stig med i grupper som: Kajs Camping – Skousen/Ingemann – Starfuckers – Skjald m.fl., og det er også blevet til egne LP-udgivelser og eget orkester, nemlig: Stig Møller Band.
Igennem diverse grupper har Stig Møller placeret sig som solist
Aktuel udgivelse:
S I K K E E N D E J L I G D A G ;
P.t. har Stig Møller og Peter Ingemann CD; med titlen:
LIVET GROR – OG DET ER SKØNT" bestående af 15 skæringer både nykomponerede numre, lånte og gamle genindspilninger.
Peter Ingemann:
Oprindelig jazzmusiker, men via jobs med Peter Belli i slutningen af 1960 blev kontakten til rock-scenen resultatet, der gjorde Ingemann til el. -bassist og sanger i Young Flowers.
I løbet af 1970-80 satte Ingemann sit præg på grupper som:
Skousen/Ingemann –
No Name – Røde Mor – Drops og Bellami. AKTUELLE BANDS:
DREAM CITY * COPENHAGEN JAZZ * STIG MØLLER BAND
Det er blevet til adskillige LP- indspilninger både med selvstændige numre fra de grupper Ingemann tilhører, og studiemusiker for diverse solister.
I dag spiller Peter Ingemann:
Power-blues&Syre-rock med Dream City, er med i Stig
Møller Trioen og er begyndt at spille jazz igen med Copenhagen Jazz.
Hans Fagt:
———-
Spillede i mini-big bandet Blast hvor Hanne Boel sang. Han er
uddannet på Berkerlee i USA og vi møder ham i Kim Larsen´s
Bellami fra Forklædt som Voksen og frem til Kielgasten.
Hans er også med i Kim´s efterfølgende band Bell Star.
Nu spiller Hans Fagt med os og han sidder også bag trommerne hos PÅ SLAGET 12.
Hans Fagt laver også workshops for firmaer og kurser hvilket han gør
med de evner man også nyder godt af på RYTMISK MUSIKKONSERVATORIUM
Jens Haack
———-
Super saxofonist. Jens var/er lyuen i Moon Jam men ellers har han
spillet i alle mulige sammenhænge lige fra Buki Yamaz og deruda´
Når Stig Møller, Peter Ingemann, m.Band kalder til, så er begge typiske repræsentanter fra 1. årgang af Dansk Rock.
Links
https://www.youtube.com/watch?v=ySa3q8uVIBM
https://www.youtube.com/watch?v=oWcg2j0aFqw
https://www.youtube.com/watch?v=Y57k234WnTs

Jamnight v/ Toke Lynggard Larsen
2023-05-03 22:00

Latin Fanatics
2023-05-04 21:15
Entré: 80- Doorsale only
Latin Fanatics is a fresh breath on the Danish live scene. Our mission is to bring festive, energetic and sophisticated Latin music everywhere in Denmark. Our recipe: cool Latin numbers delivered in original and entertaining musical arrangements.
Latin Fanatics are Andrés Pineda from Guatemala (voc, gui), backed by a super-swinging band consisting of: Mads Thorsen (gui, choir), Emil Brun Madsen (bass, choir), Søren Jensen (dr, perc, choir) and Hendrik Jørgensen (trumpet).
Latin Fanatics offers a wide range of Latin music and plays everything from the old classics to the latest hits. If you can recognize names like Buena Vista Social Club, Manu Chao, Santana, Jobim and Ellington, then Latin Fanatics is for you!
One thing is for sure: Latin Fanatics is a party catalyst that lets people release their inner dance demon onto the dance floor.
Latin Fanatics has been around the scene for 5 years, and has played at lots of venues, but also private events such as birthdays, weddings and company parties. We also play reception events, where we primarily focus on bossa nova and more subdued numbers.

Ammitzbøll/Romme duo
2023-05-05 16:30
Glæd dig til denne Feel Good Friday! Jazz med:
Ammitzbøll/Romme duo

Ammitzbøll/Romme duo er en gruppe bestående af to af de skarpeste musikere, den danske jazzscene har at byde på. Hver især har de delt scene med stjerne fra ind- og udland og medvirker på et hav af indspilninger som sidemænd og i eget navn. Sammen skaber de en stemning, der leder tankerne hen på NHØP og Kenny Drew’s ikoniske duo. De spiller standards og kendte danske melodier, leveret med overskud og en fælles utømmelig kærlighed for musikken

Line-up:
Zier Romme Larsen – klaver
Anders Ammitzbøll – bas

Redshift Riders
2023-05-05 22:30
KUN DØRSALG KR. 100,-
Et rockbrag af et band! Vintage og nyere rock, poprock og grunge!
Redshift Riders spiller den rockmusik – klassisk, nyere, grunge og pop-rock – der har sat nogle af de største musikalske fingeraftryk igennem de sidste 5 årtier og dermed fra 70’erne satte retningen for rockmusikken i det nye årtusind! Bandet spiller dansevenlige, moderne rock-klassikere af bl.a.: U2, David Bowie, Rolling Stones, Led Zeppelin, The Police, Prince, The Cult, Bryan Adams, AC/DC, Simple Minds, Dire Straits, RATM, INXS, RHCP og Nirvana og nyere navne som Muse, Coldplay, Kings of Léon, Robbie Williams, No Doubt, Gnarls Barkley og Foo Fighters!
Bare tænk på numre som:
Let’s Dance – Miss You – Angels – Rebel Yell – Smells Like Teen Spirit – In My Place – With or Without You – Aeroplane – Uprising – Message in A Bottle – Sex on Fire – Need You Tonight – Kiss – Save Tonight – Highway to Hell – Whole Lotta Love – Satisfaction – Crazy – Beat It – Don’ t You (Forget About Me) – Killing in the Name of…!
Der er altså lagt op til et brag af en fest og masser af musik at danse til og synge med på, når de erfarne og spilleglade musikere finder vej til publikum! Musikerne i bandet er kendt fra andre sammenhænge som Gone Fishin’, Grand Theft, Stakkels Jim, Karma Cowboys, Kings of Rock, Sting Jam, Instant Coma, m.m.!
Man finder næppe et mere rutineret og entusiastisk hold til netop denne genre!
Bandmedlemmer:
Mikkel Landsdorf – Vokal & guitar
Kasper Damgaard – Leadguitar & kor
Nikolai Storr-Hansen – Bas & kor
Peter Bach – Trommer & kor

Soul Survivors
2023-05-06 22:30
Entre DKK 100,- doorsale only
Soul Survivors leverer igen på DropInn deres lækre cocktail med alt, hvad hjertet, kroppen og gulvet har bedst af med alt fra varm og fløjsblød soul til fræk funk og dansesikkert disco. De spiller masser af kendte hits fra 70’erne og til i dag og bygger et solidt fundament for dans fra start til slut, brede smil, glæde og kærlighed til det bedste musik, genren har budt os gennem tiden. Soul Survivors kommer med fuldt band og blæsere, så du er garanteret et ordentligt skud soul power at folde dig ud på.
